Document ID: /roh_data/filtered/swiss_laws_in_ROH.jsonl.gz/150

430.400

Ordinaziun chantunala davart la maturitad professiunala (OcMPr)

dals 17-02-2015 (versiun dals 01-08-2024)

sa basond sin l'art. 45 da la constituziun chantunala1)

relaschada da la regenza ils 17 da favrer 2015

1. Disposiziuns generalas

Champ d'applicaziun

Art.  1 1 Questa   ordinaziun   regla   l'execuziun   da   l'ordinaziun   davart   la   maturitad professiunala   federala   a   las   scolas   professiunalas   spezialisadas   dal   chantun Grischun.

Cumpetenzas

Art.  2 1 La regenza fixescha en contracts generals tge scolas professiunalas spezialisadas che pon offrir scolaziuns da maturitad professiunala.

2 Il departament fixescha la direcziun da las scolaziuns da maturitad professiunala da las singulas scolas. El determinescha, sche las scolaziuns vegnan fatgas en moda cumplementara   a   l'emprendissadi   e   sch'ellas   pon   vegnir   offridas   –   suenter   la furmaziun fundamentala professiunala – sco scolaziun a temp parzial u sco scolaziun a temp cumplain.

3 L'uffizi ha la surveglianza.

1) DG 110.100 * tabellas da las modificaziuns a la fin dal relasch

1

430.400

2. Premissa d'admissiun e procedura d'admissiun per ina scolaziun da maturitad professiunala cumplementara a l'emprendissadi

Premissa d'admissiun

Art.  3 1 La premissa per vegnir admess a la procedura d'admissiun per ina scolaziun da maturitad   professiunala   cumplementara   a   l'emprendissadi   è   in   contract d'emprendissadi valaivel per ina furmaziun fundamentala professiunala cun attestat federal da qualificaziun.

Examen d'admissiun

Art.  4 1 Per vegnir admess ad ina scolaziun da maturitad professiunala cumplementara a l'emprendissadi sto da princip vegnir fatg cun success in examen d'admissiun en scrit. A l'examen d'admissiun pon sa participar scolaras e scolars da la 3. classa dal stgalim superiur, sco er candidatas e candidats che han ademplì l'obligaziun d'ir a scola.

2 Nagin examen d'admissiun na sto far tgi che:

a)

b) * ha fatg cun success l'onn da l'entrada u l'onn chalendar precedent l'examen d'admissiun ad ina scola media spezialisada, ad ina scola media d'informatica, ad ina scola media commerziala ubain ad ina scola media d'economia ed ha absolvì la 3. classa dal stgalim secundar I;

vegn   acceptà   da   la   scola   da   maturitad   professiunala   pervia   da   premissas equivalentas.

è vegnì promovì per la 4. classa gimnasiala;

c)

3 L'admissiun senza examen vegn concedida provisoricamain per 1 semester.

Admissiun ad ina scolaziun currenta

Art.  5 1 Per   vegnir   admess   ad   ina   scolaziun   da   maturitad   professiunala   currenta   èsi necessari d'avair ina furmaziun preliminara che correspunda al stadi da scolaziun dal semester respectiv.

2 Sche   la   cumprova   na   vegn   betg   fatga   cun   las   prestaziuns   d'emprender   ch'èn vegnidas cuntanschidas en ina scolaziun da maturitad professiunala da la medema direcziun, po la scola da maturitad professiunala far in examen da qualificaziun, dal qual la furma ed il cuntegn sa drizzan tenor las particularitads dal cas singul.

Termins

Art.  6 1 Las scolas da maturitad professiunala coordineschan ils termins da l'annunzia e da l'examen d'admissiun.

2 Ils termins dals examens d'admissiun ston vegnir publitgads almain 6 mais avant ch'els han lieu. Els han lieu avant mez avrigl.

2

430.400

Annunzia

Art.  7 1 En l'annunzia a l'examen inditgeschan las candidatas ed ils candidats ina da las linguas chantunalas sco lur emprima lingua.

2 Las scolas da maturitad professiunala pon incassar ina taxa d'examen.

Elavuraziun, furma e cuntegns

Art.  8 1 Las scolas da maturitad professiunala fixeschan ina procedura d'admissiun unitara per direcziun e coordineschan l'elavuraziun da l'examen d'admissiun correspundent.

2 L'examen   d'admissiun   vegn   fatg   en   scrit   e   cumpiglia,   sa   basond   sin   il   plan d'instrucziun da la 3. classa da la scola secundara a la fin dal 5. semester, ils roms emprima lingua, englais e matematica.

3 Tut tenor las premissas po in rom specific vegnir examinà supplementarmain per direcziun.

Prestaziuns d'examen e valitaziun dals roms

Art.  9 1 Als   examens   d'admissiun   vegnan   las   prestaziuns   d'examen   valitadas   cun   notas entiras u cun mesas notas.

2 Las   notas   da   las   prestaziuns   d'examen   vegnan   quintadas   sco   suonda:   emprima lingua (1 giada), englais (1 giada), matematica (2 giadas), rom d'examen specific opziunal (1 giada).

3 L'examen d'admissiun è reussì, sche la media da tut las notas dals roms d'examen importa almain 4,0 e sche betg dapli che 1 nota è insuffizienta.

4 Sch'intgin na cumpara nunperstgisadamain betg a l'examen, vala l'examen sco betg reussì.

Art.  10 1 En cas motivads fa la scola da maturitad professiunala in examen supplementar.

Termin d'examen supplementar

Malonestadad a l'examen

Art.  11 1 Tgi   che   dovra   meds   d'agid   betg   permess   u   tgi   che   sa   fa   culpabel   d'ina   autra malonestadad è crudà tras l'examen d'admissiun.

Communicaziun dal resultat da l'examen

Art.  12 1 La scola da maturitad professiunala infurmescha las candidatas ed ils candidats il pli tard 3 emnas suenter l'examen davart il resultat, e quai en scrit ed en cas che l'examen n'è betg reussì cun ina indicaziun dals meds legals.

2 Sche   l'examen   è   vegnì   fatg   cun   success,   dat   quai   il   dretg   a   la   candidata   u   al candidat   da   cumenzar   cun   la   scolaziun   da   maturitad   professiunala   durant   l'onn current sco er durant ils proxims dus onns chalendars.

3

430.400

3. Premissa d'admissiun e procedura d'admissiun per ina scolaziun da maturitad professiunala che suonda la furmaziun fundamentala professiunala

Premissa d'admissiun

Art.  13 1 A la procedura d'admissiun a scolaziuns da maturitad professiunala che suondan la furmaziun fundamentala professiunala vegnan admess las titularas ed ils titulars d'in attestat federal da qualificaziun u d'in diplom professiunal che vegn renconuschì da la confederaziun sco equivalent.

Examen d'adattaziun

Art.  14 1 Persunas   che   han   in   attestat   federal   da   qualificaziun   ston   vegnir   examinadas areguard   lur   adattaziun,   avant   ch'ellas   vegnan   admessas.   En   dependenza   da   las pretensiuns da la scolaziun pon – ultra da la nota da diplom – vegnir resguardads ulteriurs elements sco in discurs d'admissiun, in test d'adattaziun u l'examinaziun d'in rom specific.

2 Las scolas da maturitad professiunala fixeschan per direcziun pretensiuns unitaras per l'examen d'adattaziun.

3 Ils   examens   d'adattaziun   han   lieu   per   regla   il   pli   tard   3   mais   avant   che   las scolaziuns cumenzan.

Decisiun d'admissiun

Art.  15 1 La scola da maturitad professiunala infurmescha las candidatas ed ils candidats il pli tard 3 emnas suenter l'examen d'adattaziun davart il resultat, e quai en scrit ed en cas d'ina decisiun negativa cun ina indicaziun dals meds legals.

2 Sche   la   decisiun   d'admissiun   è   positiva,   dat   quai   il   dretg   a   la   candidata   u   al candidat   da   cumenzar   cun   la   scolaziun   da   maturitad   professiunala   durant   l'onn current sco er durant ils proxims dus onns chalendars.

3 L'admissiun è provisorica. Sche las cundiziuns da promoziun internas da la scola na vegnan betg ademplidas suenter l'emprim semester, sto la candidata u il candidat bandunar la scola.

4. Instrucziun per la maturitad professiunala

Art.  16 1 La lingua da scola è ina da las linguas chantunalas, per regla tudestg.

Lingua da scola

4

430.400

5. Examen da maturitad professiunala

Organisaziun, realisaziun, administraziun

Art.  17 1 L'organisaziun,   la   realisaziun   e   l'administraziun   da   l'examen   da   maturitad professiunala èn chaussa da la scola da maturitad professiunala che fa l'examen.

Art.  18 Elavuraziun e cuntegns 1 Las scolas da maturitad professiunala:

a)

fixeschan ils roms d'examen unitars ed ina procedura d'examinaziun unitara per direcziun e per scolaziun e relaschan ils manuals correspundents;

nomineschan   gruppas   d'expertas   e   d'experts   per   elavurar   e   per   validar   ils examens;

fixeschan   ils   meds   d'agid   cun   resguardar   il   plan   d'instrucziun   general   ed orienteschan ordavant las candidatas ed ils candidats en chaussa.

b)

c)

Access als examens

Art.  19 1 Ils   examens   da   maturitad   professiunala   n'èn   betg   publics.   Access   han   mo   las autoritads da surveglianza e da controlla cumpetentas.

Examens parzials

Art.  20 1 La scola da maturitad professiunala fixescha ils roms d'examen ed il termin dals examens   parzials   en   il   senn   da   l'ordinaziun   davart   la   maturitad   professiunala federala.

Engaschament da persunas spezialisadas

Art.  21 1 Ils examens vegnan fatgs cuminaivlamain da persunas d'instrucziun da la scola da maturitad professiunala (examinaturas ed examinaturs) e da persunas spezialisadas externas (expertas ed experts).

2 Las persunas spezialisadas vegnan elegidas da l'uffizi sin proposta da la scola da maturitad professiunala che fa l'examen.

Malonestadad a l'examen

Art.  22 1 L'utilisaziun da meds d'agid scumandads sco er mintga autra malonestadad han per consequenza che l'examen da maturitad professiunala vegn taxà sco betg reussì.

Communicaziun dal resultat da l'examen

Art.  23 1 Ils resultats dals examens da maturitad professiunala vegnan communitgads a las candidatas ed als candidats entaifer 3 dis suenter la decisiun da la scola da maturitad professiunala   che   fa   l'examen.   La   communicaziun   vegn   fatga   en   scrit   e   cun   ina indicaziun dals meds legals, en cas che l'examen n'è betg reussì.

5

430.400

Examen cumpensatoric

Art.  24 1 En   cas   d'ina   nunreussida   da   la   furmaziun   generala   extendida   en   ina   scolaziun cumplementara   a   l'emprendissadi,   en   la   quala   tala   vegn   intermediada   en   moda integrativa cun las enconuschientschas da la professiun, fa la scola da maturitad professiunala   in   examen   cumpensatoric.   Uschia   vegni   eruì,   sch'ils   resultats   da l'examen da maturitad professiunala satisfan a las pretensiuns per obtegnair l'attestat federal da qualificaziun.

Examen da repetiziun

Art.  25 1 Tgi   che   n'ademplescha   ni   las   premissas   per   acquistar   l'attestat   federal   da qualificaziun ni las premissas per il diplom da maturitad professiunala, po repeter la procedura da qualificaziun e far anc ina giada il diplom da maturitad professiunala u repeter mo la procedura da qualificaziun.

2 L'examen po vegnir repetì il pli baud il proxim termin d'examen ordinari.

6. Via giudiziala

Via giudiziala

Art.  26 1 Cunter   decisiuns   concernent   la   nunreussida   da   l'examen   d'admissiun respectivamain   da   l'examen   da   qualificaziun   poi   vegnir   fatg   recurs   administrativ entaifer 10 dis tar il departament.

7. Disposiziuns finalas

Disposiziun transitorica

Art.  27 1 Las candidatas ed ils candidats che han fatg cun success l'examen d'admissiun 2014 vegnan admess a la scolaziun da maturitad professiunala da l'onn chalendar 2015.

2 Per   candidatas   e   candidats   che   han   cumenzà   cun   lur   scolaziun   da   maturitad professiunala avant il 1. da schaner 2015 vala il dretg vertent.

6

430.400

Tabella da las modificaziuns - tenor conclus

Conclus 17-02-2015 29-04-2024

Entrada en vigur 01-03-2015 01-08-2024

Element relasch Art. 4 al. 2, b)

Modificaziun emprima versiun midada

Publicaziun en la CUL 2015-011 2024-009

7

430.400

Tabella da las modificaziuns - tenor element

Element relasch Art. 4 al. 2, b)

Conclus 17-02-2015 29-04-2024

Entrada en vigur 01-03-2015 01-08-2024

Modificaziun emprima versiun midada

Publicaziun en la CUL 2015-011 2024-009

8